సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పారితోషికం వివాదంతో సినిమా ఆగిపోయిందా ?
'నేను.. శైలజ' సినిమాతో హిట్ కొట్టిన రామ్ ప్రస్తుతం 'హైపర్' సినిమా పనులతో బిజీగా వున్నాడు. ఇటీవలే ఈ సినిమా..
| Updated:
Sep 13, 2016, 12:30PM IST
'నేను.. శైలజ' సినిమాతో హిట్ కొట్టిన రామ్ ప్రస్తుతం 'హైపర్' సినిమా పనులతో బిజీగా వున్నాడు. ఇటీవలే ఈ సినిమా షూటింగ్ పూర్తయింది. దసరా కానుకగా సినిమాను రిలీజ్ చేయాలనుకుంటున్నారు. అయితే నేను శైలజ సినిమా తర్వాత రామ్‌ను దర్శకుడు అనిల్ రావిపూడి కలిసి ఓ కథను వివరించాడు. రామ్‌కు ఈ కథ బాగా నచ్చడంతో గ్రీన్న్ సిగ్నల్ ఇచ్చేశాడు. ఈ చిత్రాన్ని దిల్ రాజు నిర్మిస్తున్నట్లుగా వార్తలు కూడా వచ్చాయి. అయితే సినిమా ఇండస్ట్రీలో ఎప్పుడు ఏం జరుగుతుందో ఎవరికి తెలియదు. సరిగ్గా ఈ సినిమా విషయంలో కూడా ఊహించని విధంగా సినిమా ఆగిపోయినట్లు తెలుస్తోంది. దానికి కారణం రామ్ అనే తెలుస్తోంది. రామ్ తన పారితోషికాన్ని ఎక్కువగా అడగడంతో దిల్ రాజు దానికి అంగీకరించలేదట. దీంతో ఈ సినిమా సెట్స్‌పైకి వెళ్ళే అవకాశాలు లేవని తెలుస్తోంది. ఈ విషయంపై మరిన్ని వివరాలు తెలియాల్సివుంది.